เตรียมส่งคำร้องฝ่ายค้านให้ศาลรัฐธรรมนูญตีความเรื่องการดำรงตำแหน่งนายกรัฐมนตรี 8 ปี  22 สิงหาคมนี้
นายแพทย์สุกิจ อัตโถปกรณ์ ที่ปรึกษาประธานสภาผู้แทนราษฎร แถลงความคืบหน้าคำร้องของฝ่ายค้านที่ยื่นต่อประธานสภาผู้แทนราษฎรเพื่อส่งต่อให้ศาลรัฐธรรมนูญวินิจฉัย เรื่องการดำรงตำแหน่งนายกรัฐมนตรี 8 ปี ของพลเอก ประยุทธ์ จันทร์โอชา ว่า จำนวนรายชื่อ ส.ส. 172 คนที่ส่งมามี 5 รายชื่อ ที่มีรายละเอียดไม่ตรงกัน จึงได้ทำหนังสือเพื่อขอให้ทั้ง 5 คน ยืนยันกลับมา ซึ่งวันนี้ (19 ส.ค.65) ได้ยืนยันเป็นที่เรียบร้อยแล้ว โดยจะเสนอเรื่องให้นายชวน หลีกภัย ประธานสภาผู้แทนราษฎร เสนอเรื่องให้ศาลรัฐธรรมนูญวินิจฉัยต่อไป คาดว่าจะสามารถส่งได้วันจันทร์ที่ 22 สิงหาคมนี้